Daki gunung

Daki gunung (mountaineering) ialah sejenis kegiatan sukan yang melibatkan pendakian gunung-ganang. Kegiatan ini tidak semestinya dihadkan kepada mendaki muka bumi yang tinggi bersalji - misalnya glasier - atau berbatu seperti yang diterima beberapa pihak, tetapi juga melibatkan kegiatan lain seperti berski, merenoka denai hutan (hiking) mahupun backpacking.

Sukan ini dikhususkan bergantung kepada ciri muka bumi yang didaki sama ada ciri tersebut berpermukaan batu, salji mahupun ais;  setiap muka bumi ini datangnya dengan bahaya yang tersendiri, maka pengetahuan dan kemahiran teknikal yang mendalam serta kebolehan fizikal sangat diperlukan agar keselamatan nyawa dapat terjamin ketika melakukan kegiatan ini.

Jenis
Gaya dakian gunung terbahagi kepada dua kelas utama iaitu gaya ekspedisi (expedition style) dan gaya Alp (Alpine style). Pendakian gaya ekspedisi lebih banyak melibatkan perjalanan ulang-alik antara kem untuk membawa bekalan penting ke kem yang lebih tinggi, kurang memerlukan anggota pasukan yang banyak, penggunaan bekalan oksigen sampingan yang kerap, jangka masa yang lebih lama serta kos yang lebih tinggi berbanding pendakian bergaya Alp.

Risiko
Sukan ini merupakan antara sukan yang paling berbahaya dilakukan di dunia, malah kes kematian yang berlaku sewakti melakukan kegiatan sukan ini adakalanya berlaku sama ada daripada kegagalan peralatan itu sendiri, keadaan yang dialami sama ada oleh pendaki seperti keletihan atau hilang tumpuan mahupun persekitaran dan cuaca gunung.

Rujukan

Pautan luar 

 A Climber's Glossary
 Military Mountaineering, Army Field Manual FM 3-97.61 (Ogos 2002) pdf
 International Mountaineering and Climbing Federation (UIAA) - pertubuhan sukan mendaki gunung yang diiktiraf Jawatankuasa Olimpik Antarabangsa

Sukan mengikut jenis
Pelancongan